– Я рызыкну выказаць здагадку датычна не столькі Беларусі, колькі Расеі. Рэч у тым, што сучасная расейская ўлада вымушаная тлумачыць сваім грамадзянам, што адбываецца ў краіне і чаму няма і не патрэбная альтэрнатыва. А каб гэта зрабіць, уладзе неабходна сфармуляваць такую версію расейскай гісторыі, дзе ўсё, што адбывалася, нават самае жахлівае, – было неабходным і патрэбным. Таму Сталіна называюць добрым кіраўніком: маўляў, перад краінай стаялі такія сур’ёзныя праблемы, а ён іх вырашыў.